## Susana Camarero visita el Centre Social ‘Felicidad Sánchez’ d'Alacant per a conéixer els diferents serveis que oferix a la Florida

*** El centre, de titularitat municipal, inclou unitats d'inclusió, majors, discapacitat, família i menor
* La vicepresidenta ha recorregut les instal·lacions del centre i ha conversat amb l'equip de professionals i persones usuàries**

La vicepresidenta segona i consellera de Serveis Socials, Igualtat i Habitatge, Susana Camarero, ha visitat el Centre Social Comunitari ‘Felicidad Sánchez’ per a conéixer els diferents serveis que oferix als veïns i veïnes de la Florida d'Alacant.

El centre, de titularitat municipal, inclou diferents recursos destinats a persones majors, amb discapacitat, família i menor, inclusió, salut mental i itineraris laborals.

Susana Camarero, que ha estat acompanyada per la regidora de Benestar Social i Drets Públics de l'Ajuntament d'Alacant, Begoña León, ha destacat la “gran labor” que es realitza al centre, ja que oferix “atenció a les persones més vulnerables, a més de ser un lloc de trobada per a activitats socials, físiques i culturals”.

En la seua visita, la vicepresidenta segona ha pogut conversar amb l'equip social de zona compost per professionals de treball social, educació social, psicologia i integració social, entre altres, i amb persones usuàries.

El centre social inclou una unitat per a persones majors on es realitzen diferents activitats com ara ball, gimnàstica o pilates i tallers de manualitats, de memòria o de suport convivencial per a dones, a més d'una unitat socioeducativa dirigida a persones menors d'entre 6 i 18 anys.

Fecha: 05/12/2023